Public procurement notice: Modification Of A Contract/Concession During Its Term
Published: 2023-05-08
Buyer: Pécsi Tankerületi Központ
Country: HU
Contract type: Works
Procedure: Open procedure
CPV classification: 09331000: Solar panels | 45111100 | 45261400 | 45262300 | 45262500

Technical requirements: Az EFOP-4.1.2-17-2017-00022 „ Pellérdi Általános Iskola épületének bővítése, a meglévő épületrészek felújítása" program keretén belül megvalósítandó műszaki elemek: A Pécsi Tanker. Közp. kezelésében lévő,Pellérdi Általános Iskola épületének bővítése,meglévő épületrészek felújítása.A meglévő iskola két alapelemből áll:Tornacsarnok és Tantermi szárny, ezeket előcsarnok köti össze.A bővítés során kialakításra kerül 2 szaktanterem szertárral,4 idegennyelvi labor,szertár,tanári szoba teakonyhával,irattárral,új gyermek és tanári vizesblokkok,ebédlő 80 fő számára, melegítő konyha, tankonyha 12 tanuló részére, karbantartó műhelykazánházés raktár, és a két szintet összekötő lépcső. A bővítés a tantermi szárnyhoz kapcsolódik nyugati irányban. A kétszintes fűrészfogas tantermi szárny két egységgel növekszik ehhez simul hozzá a park felé néző egyszintes lapostetőstömeg.A községháza felől új bejárat kerül kialakításra,melyen keresztül az ebédlőbe jutunk, ami többfunkciós térként használható,innen az összes további új funkcionális egység elérhető. A közlekedő sávban új egyenes karú lépcsőt helyezünk el. A bővítményt az új épületrésszel a földszinten és az emeleten is egy-egy új ajtóval kötjük össze.Az új épületrész kialakításához kapcsolódóan új gazd. udvar és új tankert is kialakításra kerül. Új épített kerítésfal köti össze a bővítmény épületrészt és a szomszédos bölcsőde épületét. A gazd. udvar területén 1 db új parkoló lesz kialakítva. Az új bejáratához új járdaszakasz készül, 16 db fa kerül telepítésre. A meglévő tantermi szárny félnyeregtetején lévő 30 kW teljesítményű napelemes rendszerének bővítéseként a bővítmény épület félnyeregtetején 20 kW teljesítményű napelemes rendszer kerül kiépítésre. A bővítmény épületrészben korszerű számítógépes hálózat,telefonalközpont,vagyonvédelmi rendszer,videó megfigyelő rendszer és épülethangosítás és tűzjelző rendszer kerül kiépítésre.A felújításának részét képezik a tornatermi öltöző és vizesblokkok gépészeti és villamos javítási munkái,a tornaterem falburkolatának javítása, szükséges mértékű bontással, cserével, akusztikai marással és visszaépítéssel,új portásfülke kialakítása,nyugati bejárat elé új napernyők telepítése,az előlépcsők burkolati javítása,15 db új belső ajtó elhelyezése.Az emeleten a tornateremhez kapcsolódó zsibongóba új függönyök elhelyezése,az épület dilatációs repedéseinek javítása,az irodablokkban új elektromos fűtőtestek elhelyezése, új szertár leválasztása a meglévő tanteremből,az emeleti közlekedő akusztikai burkolatának kialakítása.Az iskola területén található góré épület is felújításra kerül,új cserépfedést és ereszcsatornát kap,a külső vakolatot javítják,újrafestik.A felújítás részeként az iskolaudvar is felújításra kerül a gazd. udvar,a tankert, a sportudvar is,e mellet jelentős zöldfelületképzés történik, füvesítési- és térkövezési munkák elvégzésével.
felújítási munkálatokkal érintett: fszt-en 699,3 m2, emeleten 771,8 m2, összesen 1471,1 m2; az iskolaudvar fejlesztése, felújítása pedig összesen 3068,54 m2-en valósulna meg.
A kivitelezést követően az építményben kialakult összes alapterület (nettóban) földszinten 2669,1 m2, emeleten: 1532,6 m2, összesen: 4201,7 m2.
Egyenértékűség: 321/2015. (X.30.) Korm. rendelet 46. § (3)-(6) bekezdés. A kivitelezési munkával kapcsolatos részletes információt és a feladatok részletes meghatározását, a műszaki, és anyagminőséggel szemben támasztott követelményeket, mennyiségeket a KD mellékleteként megküldött tervdokumentáció, műszaki leírás, építési engedélyek, árazatlan költségvetések és a megrendelői követelmények tartalmazzák.
2.3. A kiviteli terv felújítási tervén szereplő, a meglévő épület emeletén tervezett tanteremfelosztás (gipszkarton válaszfallal) oktatásszervezési okok - így különösen a beiratkozók száma, a vártnál magasabb osztálylétszámok - miatt azt eredményezné, hogy a harmadik évfolyamot a hatályos jogszabályi előírásokra figyelemmel nem lehetne elhelyezni a meglévő teremméretek miatt. Erre figyelemmel az eredetileg az emeleti teremben tervezett válaszfal eltérő helyen, a földszinten, a sportcsarnokhoz tartozó szertár leválasztásával került kivitelezésre, a módosulás a szerződéses árat nem befolyásolta.
2.4. Az új bővítmény földszintjén található tanári szoba megnevezésű helyiségben a terveken szereplő dugaljcsoportok a monolit vasbeton falazatba kerültek jelölésre. Figyelemmel arra, hogy ebben a faltípusban a hornyolási munkálatok - tervezett előtétfal hiányában - nem elvégezhetőek, az aljzatok azonos mennyiségben, azonos műszaki tartalommal a helyiség szemközti, kerámia anyagú parapetfalaiba kerültek áthelyezésre, beépítésre. A módosulás-áthelyezés költségvetést nem érintett.
2.5. Az erősáramú terveken Schneider SEDNA szerelvénycsalád került kiírásra, míg a gyengeáramú terveken LeGrand ValenaLife. Az egységes megjelenés biztosítása érdekében Megrendelő kérésére egységesen, azonos áron, - a magasabb minőségű - LeGrand ValenaLife termékcsalád szerelvényei kerültek beépítésre.
2.6. Az épületgépészeti tervdokumentáció a kivitelezés során több ponton is kiegészítésre javításra szorult, így a szakági műszaki ellenőrrel egyeztetve a szakági tervező a gépésztervet a kivitelezés során felmerült aggályok, a 2.1. pontban ismertetettek miatt megváltozott helyszíni adottságok, műszaki indokoltság miatt, a funkcionális egyenértékűség megtartása mellett módosította. A tervmódosítással érintett változásoknak a szerződéses árra, és a teljesítési határidőre nem volt kihatása. Alátámasztásul mellékelten csatolásra kerül a módosított tervdokumentáció, és költségvetés (5.-6. sz. mellékletek).
2.7. Az épületfelújítás a kivitelezés során felmerülő megrendelői igényekre, és a 2.1 pontban rögzített körülményekre figyelemmel - a felújítási munkanem „30_Góré felújítás 2.2 pontban külön került részletezésre) Megrendelő kérésére az alábbiakban módosult.
A felújítási költségvetésben részletezett költségváltozás a csatolt főösszesítő alapján az udvarfelújítás, és az épületgépészeti szerelések munkanemeivel együtt értelmezendő, így a módosulások összességében sem szerződéses árra, úgy a teljesítési határidőre nem voltak kihatással. A felújítás munkarész egyes tételei között jelentkező eltérés kimutatására mellékelten csatolásra került a költségvetés (4. számú melléklet: „Excelek.zip\1_meglévőfelújítás_árazatlan-jav2_MOD.xlsx \\10_Felújítás munkafüzetlap” - továbbiakban költségvetés).
2.7.1. Megrendelő kérésére a költségvetésben szereplő nyílászáró felújításon kívül a meglévő épületben található, egyre rosszabb állapotban lévő, beázó nyílászárók javítását, csiszolását, festését kérte Vállalkozótól (költségvetés 44. munkanem 26. tétel).
2.7.2. A terveken szereplő Palladio napernyők ún. kerti napernyők, melyek fix rögzítés hiányában egyrészt vagyonvédelmi aggályokat, másfelől oktatási intézménynél balesetvédelmi problémákat is felvetnek. Erre figyelemmel megrendelő kérésére a tervezett 4 darab kinyitható napernyő helyett egy komplex, három elemből álló, fixvázas, betonalapozott tartóoszlopokra szerelt, terrakotta színű napvitorlarendszer került kivitelezésre (költségvetés 49. Árnyékolók beépítése). Az erre vonatkozó vázlat- és látványtervek 10. számú mellékletként kerültek csatolásra. A változtatás eredményeképp a lefedett-árnyékolt terület változatlan maradt, így a megoldás funkcionalitásában teljesen egyenértékű, azonban teljesítésre kerültek a fentebb sorolt vagyonvédelmi, biztonságossági, és tartóssági követelmények is.
2.7.3. A felújítási tervek és költségvetés alapján vállalkozó a meglévő épületben több helyszínen (öltözők és vizesblokkok) lámpatestek cseréjét hajtotta végre. A tervek és a költségvetési kiírás szerint vállalkozó a lámpacserével összefüggésben keletkező mennyezeti javításokat köteles elvégezni. Megrendelő azonban - figyelemmel egy a kivitelezés során jelentkező beázásra - kérte valamennyi sérült mennyezeti panel kicserélését, azon helyeken is, ahol terv szerinti munkálatokat egyebekben vállalkozó nem végzett volna (költségvetés 47. K-tétel).
2.7.4. A tornaterem felújításának részét képező terv szerinti akusztikai bemarások készítéséhez a teljes burkolatot óvatos bontással el kellet távolítani. A szerkezet megbontását követően észlelésre került, hogy a deszkaborítás állapota a vártnál rosszabb volt, így Megrendelő kérte, hogy az eredetileg tervezett és előirányzott pótlási-javítási munkálatok helyett a még használható borításokat (a színazonosság biztosítása céljából) más falfelületekre egységesen építse vissza vállalkozó, a mechanikai hatásoknak leginkább kitett falfelületen (foci-és kézilabdakapu mögötti falrészen) teljes terjedelemben készítse újra, új megerősítéssel, lécezéssel, festéssel (költségvetés 50-51. K-tételek).
Megrendelő a szerződésmódosítás jogalapját az A) MK-02 pontban leírtak vonatkozásában a Kbt. 141. § (2) bekezdéseiben határozza meg.


Winner: VivaPalazzo Zártkörűen Működő Részvénytársaság